CELEX: 32019D1912
Language: da
Date: 2019-11-11 00:00:00
Title: Rådets afgørelse (EU) 2019/1912 af 11. november 2019 om den holdning, der skal indtages på Den Europæiske Unions vegne i Eurocontrols udvidede kommission vedrørende principperne for fastlæggelse af omkostningsgrundlaget for overflyvningsafgifter og for beregningen af enhedsraterne samt vedrørende betingelserne for anvendelse af overflyvningsafgiftsordningen og betalingsbetingelserne

15.11.2019   
               
               
                  DA
               
               
                  Den Europæiske Unions Tidende
               
               
                  L 296/28
               
            
         RÅDETS AFGØRELSE (EU) 2019/1912
         af 11. november 2019
         om den holdning, der skal indtages på Den Europæiske Unions vegne i Eurocontrols udvidede kommission vedrørende principperne for fastlæggelse af omkostningsgrundlaget for overflyvningsafgifter og for beregningen af enhedsraterne samt vedrørende betingelserne for anvendelse af overflyvningsafgiftsordningen og betalingsbetingelserne
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den multilaterale aftale om overflyvningsafgifter (»aftalen«) trådte i kraft den 1. januar 1986.
                  
               
                     (2)
                  
                  
                     I henhold til aftalens artikel 3, stk. 2, vedtager den udvidede kommission principper for vurdering af omkostningerne ved beregning af luftfartsafgifter og betingelserne for anvendelse og betaling af sådanne afgifter.
                  
               
                     (3)
                  
                  
                     Den udvidede kommission vedtog på sin 112. samling den 26. og 27. juni 2019 afgørelser om de foreslåede ændringer af principperne for fastlæggelse af omkostningsgrundlaget for overflyvningsafgifter og for beregningen af enhedsraterne samt en ajourføring af betingelserne for anvendelse af overflyvningsafgiftsordningen og betalingsbetingelserne (»afgørelserne«).
                  
               
                     (4)
                  
                  
                     Den er hensigtsmæssigt at fastlægge den holdning, der skal indtages på Unionens vegne i Eurocontrols udvidede kommission, som skal godkende disse ændringer på sin ad hoc‐samling den 28. november 2019, da afgørelsernes genstand i vid udstrækning er omfattet af EU-lovgivningen, nærmere bestemt Kommissionens gennemførelsesforordning (EU) 2019/317 (1). Disse retsakter kan derfor berøre fælles regler eller ændre deres rækkevidde, og Unionen har ekstern enekompetence i medfør af traktatens artikel 3, stk. 2.
                  
               
                     (5)
                  
                  
                     Formålet med afgørelserne er at sikre fortsat overensstemmelse med EU-reglerne om transport, navnlig Europa-Parlamentets og Rådets forordning (EF) nr. 549/2004 (2), og gennemførelsesforordning (EU) 2019/317. Vedtagelsen af afgørelserne bør derfor støttes.
                  
               
                     (6)
                  
                  
                     Unionens holdning skal udtrykkes af de EU-medlemsstater, der er medlem af Eurocontrols udvidede kommission, og som handler i fællesskab —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i den skriftlige procedure inden eller på ad hoc-samlingen i Eurocontrols udvidede kommission, der afholdes den 28. november 2019, er følgende:
            
                        a)
                     
                     
                        at støtte de ajourførte principper for fastlæggelse af omkostningsgrundlaget for overflyvningsafgifter
                     
                  
                        b)
                     
                     
                        at støtte de ajourførte betingelser for anvendelse af overflyvningsafgiftsordningen og betalingsbetingelserne.
                     
                  
         
            Artikel 2
            Den holdning, der er omhandlet i artikel 1, udtrykkes af de EU-medlemsstater, der er medlem af Eurocontrols udvidede kommission, og som handler i fællesskab.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 11. november 2019.
            
               
                  På Rådets vegne
               
               
                  Formand
               
               F. MOGHERINI
            
         
         
            (1)  Kommissionens gennemførelsesforordning (EU) 2019/317 af 11. februar 2019 om oprettelse af en præstations- og afgiftsordning for det fælles europæiske luftrum og om ophævelse af gennemførelsesforordning (EU) nr. 390/2013 og (EU) nr. 391/2013 (EUT L 56 af 25.2.2019, s. 1).
         
            (2)  Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (»rammeforordningen«) (EUT L 96 af 31.3.2004, s. 1).